=== Senere liv ===
Ved Novemberrevolutionen var den mecklenburgske storhertugfamilie blevet frataget deres ejendomme. I 1919 fik Frederik Frans 4. imidlertid tilbageleveret [[Gelbensande Slot|jagtslottet Gelbensande]] og boede der til 1921. Derefter boede han indtil 1945 mest på [[Ludwigslust Slot]], der ligesom den hertugelige ''Alexandrinen-Cottage'' i [[Heiligendamm]] var forblevet i hertugfamiliens ejendom. I 1945 flygtede familien, med undtagelse af [[Christian Ludvig af Mecklenburg-Schwerin|Hertug Christian Ludvig]], fra den fremrykkende [[Røde Hær]] til [[Flensborg]], hvor familien tog ophold på [[Glücksborg Slot]]. Her blev Frederik Frans syg, delvist på grund af mangelfuld ernæring og lægelig behandling, og den planlagte vidererejse til [[Danmark]] måtte opgives.
Titler Samfund